# Covision Iann-Grennard

* Me a zo eur potr iaouanq, joaüs ha dizoursi,
* Ha na gavan netra guell evit c’hoari dompi,
* Ober scolic a louarn ive c’hoas a garan :
* Vit chom da nejata, da c’hourn, d’en em gannan.
* Freuzet ez eo ma forpann, freuzet ma gileten,
* Diroguet tout ma brago ha ma zoq hep he eillen,
* Guenime ouz n’em bilat gant ma c’hamarado,
* C’hoas p’he c’harrian er guer me a me bac’hado.
* Alies c’hoas hep ma c’hoan, siouas ! me renq tremen !
* Ha cousquet er mæs en nos, ô tristan pinijen !
* Hac en lec’h n’em zoumetin, petra ran mert fachan :
* Coz etourdi ! deus ma zad, a greis tout, a laran.
* Ma mamic a zo tener hac a deu d’am escus,
* Mes enn lec’h zenti, enn he stad trubullius,
* Netra mui nemert : fas rous ! pelloc’h mui ne galvan,
* Impossubl ez eo d’he biquen ma c’horijan.
* Ma breur ha ma c’hoar ive pelloc’h na espergnan ;
* Ar mevel hac ar vatez bemde a insultan !
* Pelec’h cafac’h eur c’hrennard a ve hanval ouzin ?
* Impossubl ez eo biquen dont a-benn diouzin.
* Betec memes ma mestr scol, cær en deus ma dornan,
* N’hen d’eo mui, en nep fæson, vit ober din doujan ;
* Queneubeut c’hoas ma ferson, queneubeut ma c’hure,
* Foei ! foei ! foeï ! a boes ma fen me a gri e voar n’he.
* Bemde hon en pinijen, bemde hon en suplis,
* Voar ar zun bars ann ti-scol, d’ar zul bars en ilis,
* Ar iaou, p’he choman er guer, elec’h cad ma repos
* Na recevan c’hoas, siouas ! nemert ar mill-malos.
* Ar potr coz c’hoas dre ann hent hac ar plac’h coz ive,
* P’he n’arrian gant eur bern meign a rog din renq bale ;
* Ar goer voar ar preneucho ive c’hoas a dorran :
* Eur profit hon d’ar goerer ha mignon bras dean.
* N’eo quet avoalc’h c’hoas din-me donet d’ho branscaillin,
* Dre ma brassan plijadur teuan d’ho insultin.
* Bemde din a leront varvin mui em guele,
* Mes mar marvan n’eur plas-all me zonj mont gant Doue.
* Ouspen da ze c’hoas ive, vel ma c’hamarado,
* E plij din bemde tol meign bars ar chiminalo ;
* Goude terrin ar goter, e torran an trebe,
* Coll a-gren danve ar pred, ô pebes goas hon-me !
* P’he n’arrian c’hoas gant quistin, prun, per pe avalo,
* A tic’hourdan prim ma brec’h, tislontran ma zello,
* Ma daou droad prest da redec mar gari ar perc’hen :
* Ze zo caus ma zon hep toq hac ive dierc’hen.
* P’he n’arrian c’hoas gant ar stal deus ar bonboniguo,
* Pe guentoc’h gant eur stal-all, ma ve c’hoariello
* E ran bepret ar voyen, quent evit ma tec’han,
* Da attrap eur sort pe sort, goez a bet na vanquan.
* Alert ez on da redec ha ret eo din bean.
* Meus quet ezom a zoguo da donet d’am mouchan ;
* Meus quet ezom c’hoas ive, nep-guis eur jorguello.
* Me renq crappat bars er goe, lampat dreist ar murio.
* Ar per deus ann espailler a glenquan em jave,
* Betec mesq ar c’heres azean em c’hoaze ;
* Tout e zingt mad evid’hon : betec eur chopinad,
* Me a efe couls a c’hui, Minous, ma c’hamarad.
* Eur cigaren a fuman, hac ober ze joaüs,
* Cred, enn tre ma vezin iac’h, me vo potr evurus ;
* Croz na gen quet ac’hanon, bac’hado quen neubet :
* Quen custum hon deus an tol quen mui n’en zantan quet.
* Ann dud vras oll a groz din hac am insult bemde,
* Ne meus pelloc’h hano mad en hep guiz digant-he ;
* Fripon, marmous, crougaden : chetu ann hanoïo
* A meus bemde da receo, dre oll meus reprocho.
* Galvet e ve ar gendarm, en avis ma spontan ;
* Comzet din deus ar prison, prest a vet d’am c’hlenquan,
* Mes aman a zo eur potr ha n’en deo quet spontic ;
* Antren bars er plas-se zo din c’hoas abredic.
* N’en deus quet pell, evit guir, voar ma brassa despet,
* E tic’hougis gant eur min eun evn coant da voelet :
* C’heman oa eur voa vian, a oa brun ha faro…
* Me, malurus, a zo caus mar gueo breman maro.
* Eur momedic d’ar goude, oar ma brassa glac’har,
* E clasquis ive affer, siouas ! ouz eun evn-iar,
* Ha ma torris he vorzet, ret a oa e scarvoan,
* Ann effet deus ma zol min a res dean camman.
* Prestic goude e cafiz eur c’ham oar boez flaïo,
* Ma laeris dean eur fla ha m’hen lezis eno
* Bepred epad peder heur da ruzan ann douar ;
* Me c’hoarze, a c’hallompe, diouar boes ma zaer gar.
* Na arretis quet eno, c’hoas a ris eun tol-fall ;
* Monet da sachan he varv, siouas ! d’eur paour quez dal
* Pehini gant nerz ouzin, vit guir, a zistroe :
* M’hen dije bet ma zapet na oant quet en bue.
* Eur vuc’h ive a gavis oar ann hent o peurin,
* Ha ma commansis gant meign ractal d’he branscaillin ;
* Galompet a moa anei oar hed enn hanter leo,
* C’houlan quet ve he ferc’hen aman ouz ma jileo.
* Eur marc’h bian ha treut, me gred marc’h eur portier,
* Ia, eur marc’h hag a ouie querzet scanv ha liger,
* Ive c’hoas a vrancaillis, quen a res chiboudic ;
* Guir eo ma na chenchan treign, me vo clenquet prestic.
* Eur plac’h c’hoas gant læs pe guentoc’h gant coavon,
* Oh ! p’he sonjan barz en ze e fatiq ma c’halon,
* A greis tout a tiboudis gant eur min ar goassan ;
* Chetu fotet ar mare hac ar plac’h o voelan.
* Aboe, velquent, meus laret e chanchin a vue ;
* Eno na moa nep profit, hac ar plac’hic paou-se,
* Me gred e oa eur vatez, er guer p’hen harije,
* Marteze divar ma fen he dije he c’honje.
* Ma renqfen aman contan tout ma oll defojo,
* Ve c’hir ma c’hovision, adieu, quen a vezo ;
* Pedet Doue evid’hon ma n’em gonvertissin,
* Marteze e vin furoc’h vit na zo c’hoas hinin.
* Ar rezonamant d’ann den hac ar squient ive,
* A laqua chanchamant vras, n’eun tol en he vue ;
* P’he vin-me ari coz-potr bepret me a gonto
* Petore goas a vin bet o commans ma deïo.
* Achu eo ma femzec vla, chetu me em c’hoezec,
* Ar zonj deus ma zolio quer rent ac’hanon mezec ;
* Adieu d’ar grennardiach, breman me a c’heuillio,
* Vell en giz d’eun den iaouanq ann oll assembleo.
* Mar boant guel botr en crennard, breman ez on ive ;
* Na vranscaillan quet a dud, guir ez eo quement-se,
* Na lac’han quet a evnet, a ier, a c’houidi,
* Mes bepret e conduan ar vue dizoursi.
* Quebest bepret d’ar merc’het, en peb couls a roan ;
* Hostis c’hoas hac hostises en peb couls a iennan,
* Voas a ze eo d’an hini en em fi en enhon,
* N’en d’eo quet guel gomod dont a ben ac’hanon.
* Ha clevet ta oc’h eus-hu, aman, ma bugale,
* Covision lana-Grennard dirac tud he gontre,
* Dirac he amezeien, memes he vignoned.
* Leret din hac eo dign da vezan absolvet.
* Allas ! me voel n’en deus quet ar guir gontrition,
* A bellec’h ta ouffe cad en nep guiz ar pardon
* A guen alies a grim vel men deus commetet :
* Memeus potr, emean, vo n’amzer da zonet.
* Na roan quet vit exempt, dec’h, vit guir ar potr-man,
* A bec’hini dirazoc’h, bugale, a gomzan ;
* Lezet ar veign a coste hac ar c’hoz respetet ;
* Bet guel ganec’h eur beren da derrin o sec’hed.
* Net quet bepret n’eur jardin hac a vezo muriet
* Betegout a vec’h en noas gant ar mestr diouisquet,
* Staguet eno ouz ar branq pe ouz corf ar vœzen,
* Exposet en pad ann de da biquo ar c’heillen.
* Leret quet a langaj vil, douet quet a Doue,
* Ha c’hui a vezo c’hanval, bugale, ouz ele ;
* Pa pezo groet ho cresquans hac arri en ho ment,
* Mar bec’h fur en crennardet, neuze oll c’hui vo zent.
* Zentet ouz mamm ha tad hac ive ouz mestro,
* Ar reze gant ar rezon bepred o quelenno ;
* Ha mar guelet eur c’hrennard hac a vo vicius,
* Tehet buan diouthan, rac d’ec’h eo danjurus.
* Zentet ouz ho mestro scol, na c’hrognet quet outhe,
* Na c’hoariet quet bars er c’hlast ha c’hui brijo deze ;
* Disguin goel ho quentellio a c’hent-all a refet,
* Na sortifet quet er mæs en guis d’ann azennet.
* Na chommet quet c’hoas ive epad an ofiso,
* Ma bugale, da c’hoari biquen nep sort jeuïo :
* Vel ma z’eo ar jeu galoch, ar jeu bic-a-pale ;
* Pa gleofet ar c’hloc’h o son tachit prim da vale.
* Evurus eo ar famill hac a zav bugale
* Formet gant eur regim vav : gloar a den diouthe ;
* Eun trouzer, eun tapager, n’eo pelloc’h estimet,
* Comzet dit deus ar c’hrennard hac a n’em dalc’h parfet.
* Estim he vro en antier a zo groet evithan,
* N’en deus mert an dud zod a gusfe anean,
* Ann dud heb intelligens hac ann dud digompren ;
* Groet bepret gant ann dud fur, dre-oll antretien.
* Hir a ve ma c’hanaouen ma talc’hfen d’he c’hentan.
* Quen a vo ta, bugale, ec’h an d’en em rentan
* Breman bars ar solitud, ha quent mont ac’hane :
* Covision eun den bras me a mo groet ive.
* Piou benag a dezir goud piou eo ar c’homposer
* Deus ar ganaouen ver-man, breman, voar ma flender,
* Me a lavaro dean ez on hanvet Minous,
* Neubeudic euz ma nessan vit guir ez on jalous.
* Iann AR MINOUS.
* Roet en profit ann oll ganerien.
* (Propriété.)